PTTEP บวก 1.28% สูงสุดในรอบกว่า 2 ปี โบรกฯเล็งอัพเป้าใหม่ หลังกำไรปี 60 โตเด่น
PTTEP บวก 1.28% สูงสุดในรอบกว่า 2 ปี โบรกฯเล็งอัพเป้าใหม่ หลังกำไรปี 60 โตเด่น โดยล่าสุด ณ เวลา 15.55 น. ราคาอยู่ที่ 119 บาท บวก 1.50 บาท หรือ 1.28% สูงสุดที่ 119.50 บาท ต่ำสุดที่ 116 บาท มูลค่าซื้อขายที่ 1.56 พันลบ.
26 ม.ค. 2561

ผู้สื่อข่าวรายงานว่า หุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ล่าสุด ณ เวลา 15.55 น. ราคาอยู่ที่ 119 บาท บวก 1.50 บาท หรือ 1.28% สูงสุดที่ 119.50 บาท ต่ำสุดที่ 116 บาท มูลค่าซื้อขายที่ 1.56 พันลบ. ขณะที่ดัชนีตลาดหุ้นไทยโดยรวมบวก 0.10%

ทั้งนี้ ราคาหุ้นปรับตัวขึ้นทำนิวไฮในรอบ 2 ปี 8 เดือน นับตั้งแต่ราคาหุ้นปิดอยู่ที่ระดับ 120 บาท เมื่อวันที่ 7 พ.ค. 2558
โดยราคาหุ้น PTTEP ปรับตัวขึ้นแรง หลังประกาศผลการดำเนินงานประจำปี 2560 มีผลกำไรเพิ่มขึ้น 60% มาที่ 20,579.47 ลบ. จากปีก่อนมีกำไร 12,859.72 ลบ.
ด้าน บล.เอเซีย พลัส ระบุว่า ขณะนี้คาดว่าราคาน้ำมันดิบดูไบมีโอกาสเพิ่มขึ้นแตะ 70เหรียญต่อบาร์เรล จากปัจจุบันอยู่ที่ระดับ67เหรียญสหรัฐต่อบาร์เรล ซึ่งสูงกว่าสมมติฐานที่นักวิเคราะห์กลุ่มพลังงานของฝ่ายวิจัยประเมินไว้ที่ระดับ 60 เหรียญสหรัฐต่อบาร์เรลในปี 2561
โดยหากราคาน้ำมันดิบดูไบที่สูงกว่าสมมติฐานทุก 5 เหรียญสหรัฐฯ คาดว่าจะช่วยเพิ่มราคาพื้นฐานปี 2561 ของ PTTEP จากปัจจุบันที่กำหนดไว้ 118 บาท ซึ่งหากราคาน้ำมันอยู่ที่ 65 เหรียญสหรัฐต่อบาร์เรล จะทำให้ราคาเป้าหมายสูงขึ้นเป็น 126.81 บาท และราคาเป้าหมายจะเพิ่มขึ้นเป็น 135.45 บาท ในกรณีราคาน้ำมันอยู่ที่ 70 เหรียญสหรัฐต่อบาร์เรล